ai4bharat/Pralekha huggingface dataset:
প্রতিরক্ষামন্ত্রক
শ্রীলঙ্কার আমপাড়ায় ভারত – শ্রীলঙ্কার যৌথ সামরিক মহড়া ‘মিত্র শক্তি’ শেষ হয়েছে
নতুন দিল্লি, ১৬ই অক্টোবর, ২০২১
ভারত – শ্রীলঙ্কার সেনাবাহিনীর অষ্টম যৌথ মহড়া ‘মিত্র শক্তি’ আজ শ্রীলঙ্কার আমপাড়ার কমব্যাট ট্রেনিং স্কুলে শেষ হয়েছে। মহড়া শুরু হয়েছিল চৌঠা অক্টোবর। আধা শহর এবং পার্বত্য অঞ্চলে সন্ত্রাসবাদের মোকাবিলা করার জন্য কি কি পদক্ষেপ নেওয়া হয়, সেবিষয়ে শ্রীলঙ্কার সেনাবাহিনী এই মহড়ায় তুলে ধরেছে। এর মধ্য দিয়ে ভারত – শ্রীলঙ্কার ক্রমবর্ধমান প্রতিরক্ষা অংশীদারিত্ব প্রতিফলিত হয়েছে। ১৪ দিন ধরে উভয় বাহিনীর সদস্যরা উৎসাহ, উদ্দীপনা ও পেশাদারিত্বের সঙ্গে মহড়ায় অংশ নেন। ভারতীয় সেনাবাহিনীর প্রধান জেনারেল এম এম নারাভানে মহড়া দেখতে শ্রীলঙ্কায় গিয়েছিলেন। ১৫ই অক্টোবর তিনি এবং শ্রীলঙ্কার চিফ অফ ডিফেন্স স্ট্রাফ জেনারেল শবেন্দ্র সিলভা যৌথভাবে মহড়া পর্যবেক্ষণ করেন। মহড়ার প্রসঙ্গে অংশগ্রহণকারী সৈন্যরা সন্তোষ প্রকাশ করেছেন।
CG/CB/SFS
(Visitor Counter : 138
রেলমন্ত্রক
আরপিএফ এবং আরপিএসএফ-এর ৯,৭৩৯টি পদে নিয়োগের জন্য অনলাইন আবেদনপত্র আহ্বান
নয়াদিল্লি, ২৪ মে, ২০১৮
রেল সুরক্ষা বাহিনী  ও রেল সুরক্ষা বিশেষ বাহিনী -তে কনস্টেবল ও সাব-ইন্সপেক্টর পদে নিয়োগের জন্য যোগ্য প্রার্থীদের কাছ থেকে অনলাইন আবেদন চাওয়া হয়েছে। রেল মন্ত্রকের এক প্রেস বিবৃতিতে জানানো হয়েছে, কন্সটেবল পদে পুরুষ ও মহিলা মিলিয়ে মোট ৮,৬১৯টি পদে নিয়োগ করা হবে। এর মধ্যে পুরুষদের জন্য ধার্য পদের সংখ্যা ৪,৪০৩ ও মহিলা পদের সংখ্যা ৪,২১৬। একিভাবে, সাব-ইন্সপেক্টর পদে ১,১২০ জনকে নিয়োগ করা হবে। আবেদনকারীদের বিশদ বিবরণের জন্য এমপ্লয়মেন্ট নিউজ পত্রিকার ১৯ থেকে ২৫ মে সংস্করণ দেখতে বলা হচ্ছে। ভারতীয় রেলের ওয়েবসাইটেও  নিয়োগ সংক্রান্ত বিস্তারিত তথ্য দেওয়া হয়েছে।
CG/BD/SB……
(Visitor Counter : 38
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সংক্রান্ত সর্বশেষ তথ্য
নতুন দিল্লি, ১০ মে, ২০২১
দেশে কোভিড-১৯ সংক্রমণে অপ্রত্যাশিত বৃদ্ধির প্রেক্ষিতে উদ্ভূত পরিস্থিতি মোকাবিলায় ভারত সরকার গত ২৭ এপ্রিল থেকে বিভিন্ন দেশ ও সংগঠনের কাছ থেকে কোভিড-১৯ ত্রাণ চিকিৎসা সহায়তা পেয়ে আসছে। সরকারের সার্বিক প্রয়াসের মাধ্যমে সুবিন্যস্ত ও সুপরিকল্পিত পদ্ধতি অনুসরণ করে বিভিন্ন মন্ত্রক ও দপ্তর আন্তর্জাতিক মহলের কাছ থেকে পাওয়া ত্রাণ সহায়তাগুলি দ্রুততার সঙ্গে রাজ্য ও কেন্দ্রশাসিত অঞ্চলগুলিতে সরবরাহ করছে। গত ২৭ এপ্রিল থেকে গতকাল পর্যন্ত রাজ্য ও কেন্দ্রশাসিত অঞ্চলগুলিকে ৮,৯০০টি অক্সিজেন কনসেনট্রেটর; ৫,০৪৩টি অক্সিজেন সিলিন্ডার; ১৮টি অক্সিজেন জেনারেশন প্ল্যান্ট; ৫,৬৯৮টি ভেন্টিলেটর; প্রায় ৩ লক্ষ ৪০ হাজার রেমডেজভির ভায়াল সরবরাহ করা হয়েছে। এই সমস্ত আন্তর্জাতিক ত্রাণ সামগ্রী রাজ্য ও কেন্দ্রশাসিত অঞ্চলগুলির কাছে অবিলম্বে পৌঁছে দেওয়া ধারাবাহিক প্রক্রিয়া। কেন্দ্রীয় স্বাস্থ্য মন্ত্রক নিয়মিত ভাবে সরবরাহ ও বন্টন প্রক্রিয়ার ওপর নজর রাখছে। এই লক্ষ্যে মন্ত্রকে একটি স্বতন্ত্র সমন্বয়কারী সেল গঠন করা হয়েছে। গত ২৬ এপ্রিল থেকে এই সেল কাজ শুরু করেছে। এমনকি, স্বাস্থ্য মন্ত্রক গত ২ মে থেকে একটি আদর্শ কার্য পরিচালন বিধি প্রনয়ণ করে তা কার্যকর করেছে।
CG/BD/AS/
(Visitor Counter : 153
বিজ্ঞানওপ্রযুক্তিমন্ত্রক
বিজ্ঞান বিষয়ক বিভিন্ন কেন্দ্রীয় মন্ত্রক ও দপ্তরের যৌথ প্রচেষ্টা ও সহযোগিতায় জাতীয় প্রযুক্তি দিবস উদযাপিত হবে আগামী ১১ মে
নয়াদিল্লি, ৮ মে, ২০২৩
এ বছর জাতীয় প্রযুক্তি দিবস উদযাপনের মূল থিম হিসাবে তুলে ধরা হবে ‘অটল টিঙ্কারিং ল্যাবস’-এর চিন্তাভাবনাকে। প্রধানমন্ত্রী শ্রী নরেন্দ্র মোদীর নেতৃত্বে ২০১৬-তে এই বিষয়টির ওপর ভিত্তি করে এক উদ্ভাবনী পদক্ষেপ গ্রহণ করা হয়। এ বছর বিজ্ঞান ও প্রযুক্তি, জীবপ্রযুক্তি, সিএসআইআর, ভূ-বিজ্ঞান এবং মহাকাশ ও পরমাণু শক্তি সহ বিজ্ঞান বিষয়ক বিভিন্ন দপ্তরের কেন্দ্রীয় মন্ত্রী এবং সংশ্লিষ্ট দপ্তরগুলির কর্মী ও আধিকারিকদের যৌথ উদ্যোগে আগামী ১১ মে বিশেষ গুরুত্বের সঙ্গে এই দিনটি উদযাপনের সিদ্ধান্ত নেওয়া হয়েছে বলে জানিয়েছেন কেন্দ্রীয় বিজ্ঞান ও প্রযুক্তি মন্ত্রী  ডঃ জিতেন্দ্র সিং। তিনি আরও বলেন, বিভিন্ন মন্ত্রক ও দপ্তরগুলির মধ্যে সমন্বয় প্রচেষ্টার ক্ষেত্রে যাতে কোনরকম ফাঁকফোকর না থাকে তা নিশ্চিত করতে প্রধানমন্ত্রীর নির্দেশ অনুযায়ী সম্মিলিতভাবে এই বিশেষ দিনটি উদযাপনের সিদ্ধান্ত গৃহীত হয়েছে।
ডঃ জিতেন্দ্র সিং বলেন, গত ৯ বছরে বিজ্ঞান ও প্রযুক্তি ক্ষেত্রে ভারত যথেষ্ট এগিয়ে গেছে। মূলত, প্রধানমন্ত্রী শ্রী নরেন্দ্র মোদীর ব্যক্তিগত উদ্যোগ ও প্রচেষ্টায় এই সাফল্য অর্জিত হয়েছে। উন্নয়নের চালিকাশক্তি হিসেবে দেশের বিজ্ঞানী ও ইঞ্জিনিয়ারদের প্রচেষ্টাকে স্বীকৃতি জানানোর ক্ষেত্রে এর থেকে আর ভালো দিন হতে পারে না।
প্রসঙ্গত উল্লেখ্য, ডঃ জিতেন্দ্র সিং বিজ্ঞান বিষয়ক বিভিন্ন মন্ত্রক ও দপ্তরের প্রতিনিধিদের সঙ্গে এ বিষয়ে এক গুরুত্বপূর্ণ বৈঠকে মিলিত হন। জাতীয় প্রযুক্তি দিবস উদযাপনের কর্মসূচি স্থির করাই ছিল এই বৈঠকের বিশেষ উদ্দেশ্য।
(PG/SKD/DM/
প্রধানমন্ত্রীরদপ্তর
বাল্মীকি জয়ন্তী উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ৩১ অক্টোবর, ২০২০
প্রধানমন্ত্রী শ্রী নরেন্দ্র মোদী বাল্মীকি জয়ন্তী উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন “বাল্মীকি জয়ন্তী উপলক্ষে আপনাদের সকলকে অনেক অনেক শুভেচ্ছা। সামাজিক সম্প্রীতি, সমতা এবং ন্যায় বিচারের ভিত্তিতে তাঁর আদর্শের ধারণা সর্বদা দেশবাসীকে অনুপ্রাণিত করে।”
CG/SS/SKD
(
স্বাস্থ্যওপরিবারকল্যাণমন্ত্রক
সিজিএইচএস – এর চিকিৎসক মার্কিন যুক্তরাষ্ট্রে, ভারতীয় স্কুল ছাত্রছাত্রীদের রিউম্যাটিক হার্ট সংক্রান্ত রোগ বিষয়ে সমীক্ষার রিপোর্ট পেশ করবেন
কলকাতা, ০১ নভেম্বর, ২০১৮
কেন্দ্রীয় সরকারের স্বাস্থ্য পরিষেবা কর্মসূচির অধীনে কর্মরত বরিষ্ঠ প্রধান চিকিৎসা আধিকারিক ডঃ পি সি হাজরা, মার্কিন যুক্তরাষ্ট্রের শিকাগোর ইলিনয়ে, আমেরিকান হার্ট অ্যাসোসিয়েশনের আমন্ত্রণে ভারতীয় স্কুল ছাত্রছাত্রীদের রিউম্যাটিক হার্টের সমস্যা বিষয়ে একটি রিপোর্ট পেশ করবেন। এই রোগ প্রতিরোধে ব্যবস্থা গড়ে তোলার বিষয়টিকেও তাঁর রিপোর্টে অন্তর্ভুক্ত করা হবে। ডঃ হাজরা পশ্চিমবঙ্গের পশ্চিম মেদিনীপুর জেলার গড়বেতায় ৮৬৪৬ জন স্কুল ছাত্রছাত্রীদের মধ্যে রিউম্যাটিক হার্টের রোগ বিষয়ে সমীক্ষা চালিয়েছেন।
CG/PB/SB…
(Visitor Counter : 52
পেট্রোলিয়ামওপ্রাকৃতিকগ্যাসমন্ত্রক
যানবাহন সংক্রান্ত জ্বালানি দৃষ্টিভঙ্গী ও নীতি ২০২৫
নতুন দিল্লি, ০৭ ফেব্রুয়ারি, ২০২২
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত জবাবে জানিয়েছেন যে, সরকার শক্তি ক্ষেত্রে সুরক্ষা বৃদ্ধির জন্য এবং সুস্থায়ী শক্তি ব্যবহারে দক্ষতা উন্নতির লক্ষ্যে একাধিক ব্যবস্থা গ্রহণ করেছে। বিকল্প জ্বালানির বিষয়ে প্রচার, তেল ও গ্যাসের উৎপাদন বৃদ্ধি, শক্তি ক্ষেত্রে চাহিদা সৃষ্টি, তৈল শোধনাগার প্রক্রিয়ার উন্নতি, জ্বালানির দক্ষতা বিষয়ে নিয়মের বিজ্ঞপ্তি প্রকাশ ইত্যাদি বিষয়গুলি এর মধ্যে রয়েছে। সরকার একাধিক উদ্দেশ্য নিয়ে জৈব জ্বালানির ব্যবহারের ক্ষেত্রে প্রচার চালাচ্ছে। এর জন্য জৈব জ্বালানি ২০১৮-এর জাতীয় নীতির সঙ্গে সামঞ্জস্য বজায় রেখে আমদানি নির্ভরতা হ্রাস, কর্মসংস্থান সৃষ্টি, কৃষকদের ভালো পারিশ্রমিক প্রদান, পরিবেশ দূষণ হ্রাস ইত্যাদি বিষয়ের উপর জোর দেওয়া হয়েছে।
অভ্যন্তরীণ তেল ও গ্যাসের উৎপাদন বৃদ্ধির জন্য বিভিন্ন দীর্ঘমেদায়ী ও স্বল্পমেদায়ী নীতির উদ্যোগ নেওয়া হয়েছে। জাতীয় তেল উৎপাদনকারী সংস্থাগুলিকে স্বাধীনতা প্রদান এবং ইলেক্ট্রনিক সিঙ্গেল উইন্ডো মেকানিজম সহ অনুমোদন প্রক্রিয়াগুলিকে সুগম করার মাধ্যমে বৃহত্তর বেসরকারি ক্ষেত্রে অংশগ্রহণ প্রক্রিয়াকে সহজ করা হয়েছে। যানবাহন সংক্রান্ত জ্বালানি দৃষ্টিভঙ্গী ও নীতি ২০২৫-এর সুপারিশ অনুযায়ী ২০১৭ সালের পয়লা এপ্রিল থেকে বিএস-IV নিয়ম কার্যকর করা হয়ে। সরকার ২০২০ সালের এপ্রিল থেকে বিএস-VI নিয়ম কার্যকর করেছে।
CG/SS/SKD/
(Visitor Counter : 75
সারওরসায়নমন্ত্রক
দেশজুড়ে আজ  জনৌষধি দিবস পালিত হচ্ছে
দেশের ৬৫২টি জেলায় ৫০৫০-এরও বেশি জনৌষধি কেন্দ্র কাজ করে চলেছে
নয়াদিল্লি, ০৬ মার্চ, ২০১৯
কেন্দ্রীয় রসায়ন ও সার, সড়ক পরিবহন ও মহাসড়ক এবং জাহাজ প্রতিমন্ত্রী শ্রী মনসুখ মান্ডাভিয়া বলেছেন, প্রধানমন্ত্রী শ্রী নরেন্দ্র মোদী উচ্চমানের স্বাস্হ্য পরিষেবা স্বল্প মূল্যের সকলের কাছে পৌঁছে দেওয়ার যে উদ্যোগ নিয়েছেন তারই ফলস্রুতিতে কেন্দ্রীয় সরকার প্রধানমন্ত্রী ভারতীয় জনৌষধি পরিযোজনা -র মাধ্যমে স্বল্পমূল্যে উচ্চমানের জেনেরিক ওষুধপত্র জনসাধারণের কাছে পৌঁছে দেওয়ার প্রয়াস চালাচ্ছে।
অনুষ্ঠানে শ্রী মান্ডাভিয়া জানান, জেনেরিক ঔষধ সম্পর্কে জনসচেতনতা গড়ে তুলতে ৭ই মার্চ, অর্থাৎ আজকের দিনটিকে দেশজুড়ে ‘জনৌষধি দিবস’ হিসেবে পালন করা হচ্ছে। কেন্দ্রীয় মন্ত্রী আরও জানান, প্রধানমন্ত্রী আজ বেলা ১টায় ভিডিও কনফারেন্সের মাধ্যমে বিভিন্ন জনৌষধি কেন্দ্রের প্রধান এবং এই প্রকল্পের সুফলভোগীদের সঙ্গে কথা বলবেন। এই প্রকল্পের ভবিষ্যৎ কর্মসূচি সম্পর্কে তিনি আরও বলেন, আগামী ২০২০-র মধ্যে দেশের প্রত্যেকটি ব্লকে একটি করে পিএমবিজেপি কেন্দ্র গড়ে তোলা হবে।
শ্রী মান্ডভিয়া এ প্রসঙ্গে জানান, বর্তমানে দেশের ৬৫২টি জেলায় ৫০৫০টিরও বেশি জনৌষধি কেন্দ্র চালু রয়েছে। প্রতিদিন প্রায় ১০-১৫ লক্ষ মানুষ জনৌষধি ওষুধপত্রের সাহায্যে উপকৃত হচ্ছেন। গত তিন বছরে বাজারে জেনেরিক ওষুধপত্রের শেয়ার তিন গুন বেড়ে গেছে বলেও মন্ত্রী জানান।
শ্রী মান্ডভিয়া বলেন, দেশের বিকাশের একটি গুরুত্বপূর্ণ অংশ হল স্বাস্হ্য এবং সরকার প্রতিনিয়ত আয়ুষ্মান ভারত, পিএমবিজেপি প্রকল্পগুলির মাধ্যমে উচ্চমানের স্বাস্হ্য পরিষেবা স্বল্পমূল্যে সকলের কাছে পৌঁছে দেবার চেষ্টা চালাচ্ছে। প্রসঙ্গত পিএমবিজেপি প্রকল্পটির সাহায্যে সাধারণ নাগরিকদের জন্য প্রায় ১০০০ কোটি টাকা বাঁচানো সম্ভব হয়েছে। কারণ জেনেরিক ঔষধপত্রের দাম, সাধারণ ঔষধের বাজার মূল্যের তুলনায় প্রায় ৫০-৯০ শতাংশ কম।
CG/SSS/NS
(Visitor Counter : 114
প্রতিরক্ষামন্ত্রক
রয়্যাল ক্যালকাটা টার্ফ ক্লাবে সামরিক বাহিনীর বিবিধ প্রদর্শনী
কলকাতা, ১৫ ডিসেম্বর, ২০১৯
কলকাতার টার্ফ ক্লাবে আজ  ভারতীয় সেনাবাহিনীর কর্মকুশলতা প্রদর্শন করা হয়েছে। পশ্চিমবঙ্গের রাজ্যপাল শ্রী জগদীপ ধনকর এই অনুষ্ঠানে প্রধান অতিথি হিসেবে উপস্থিত ছিলেন। সেনাবাহিনীর পূর্বাঞ্চলীয় প্রধান লেফটেন্যান্ট জেনারেল অনিল চৌহান সহ প্রতিরক্ষা বিভাগের শীর্ষ কর্মকর্তা এবং সাধারণ নাগরিক ও বাংলাদেশের এক প্রতিনিধিদল এই অনুষ্ঠানে সেনাবাহিনীর বিভিন্ন প্রদর্শনী প্রত্যক্ষ করেন।
এই প্রদর্শনীতে সাধারণ মানুষ এমন সব সামগ্রী দেখেছেন যা নিয়মিত দেখানো হয় না। এর মধ্যে রয়েছে, উন্নতমানের লাইট হেলিকপ্টার ও সম্পূর্ণ দেশীয় প্রযুক্তিতে নির্মিত হেলিকপ্টার ‘রুদ্র’-র প্রদর্শনী, প্যারাশুট রেজিমেন্ট ও বিশেষ বাহিনীর হাজার হাজার মিটার উঁচু থেকে সফলভাবে অবতরণ করা এবং সেনাবাহিনীর সংগ্রহে থাকা ঘোড়া। অনুষ্ঠানে দর্শকদের সুবিধার জন্য একটি বিশাল পর্দায় সেনাবাহিনীর বিভিন্ন কর্মতৎপরতা দেখানো হয়। সবশেষে ছিল টর্নেডো বাহিনীর নজরকাড়া মোটরসাইকেল প্রদর্শনী।
CG/CB/DM
(Visitor Counter : 12
তথ্যওসম্প্রচারমন্ত্রক
নিউজ অন এআইআর রেডিও লাইভ – স্ট্রিম ইন্ডিয়ার ক্রমতালিকা
নয়াদিল্লি, ২২ অক্টোবর, ২০২১
রেডিও জগতে এই প্রথমবার প্রসার ভারতী শ্রোতা গবেষক দল শ্রোতাদের পরিসংখ্যান তুলে ধরেছে। নিউজ অন এআইআর অ্যাপে অল ইন্ডিয়া রেডিও লাইভ স্ট্রিমে শহর-ভিত্তিক মাসিক শ্রোতার সংখ্যা নির্ণয় করা হয়েছে। এক্ষেত্রে পুণে, বেঙ্গালুরু এবং ইন্দোরে শ্রোতার সংখ্যা লক্ষাধিক। অন্যদিকে, পাটনা ও লক্ষ্ণৌতে এই সংখ্যা ১ লক্ষের কম।
নিউজ অন এআইআর অ্যাপে অল ইন্ডিয়া রেডিও-র লাইভ স্ট্রিমে সর্বশেষ ক্রমতালিকায় দেশের শীর্ষ শহরগুলির মধ্যে সবচেয়ে জনপ্রিয় শহর হিসেবে প্রথম স্থানে পেয়েছে পুণে। এরপর রয়েছে – বেঙ্গালুরু ও মুম্বাই। এই ক্রমতালিকায় সপ্তম স্থানে রয়েছে কলকাতা। এআইআর স্ট্রিমের ক্রমতালিকায় বড় ধরনের পরিবর্তন দেখা গেছে। এআইআর পুণে এফএম এই ক্রমতালিকায় প্রথম দশের মধ্যে জায়গা করে নিয়েছে। অন্যদিকে, এফএম গোল্ড দিল্লি এবং এফএম রেনবো দিল্লি এই তালিকায় স্থান পায়নি। নিউজ অন এআইআর – এর শীর্ষ ১০টি এআইআর স্ট্রিমে শহর-ভিত্তিক যে ক্রমতালিকা প্রকাশ পেয়েছে, তার মধ্যে এআইআর পুণে এফএম এই প্রথমবার জায়গা করে নিয়েছে।
অল ইন্ডিয়া রেডিও-র ২৪০টিরও বেশি পরিষেবা সম্প্রচারিত হয় নিউজ অন এআইআর অ্যাপ এবং প্রসার ভারতী সরকারি অ্যাপে। শুধু ভারতেই নয় বিশ্বের ৮৫টিরও বেশি দেশে নিউজ অন এআইআর অ্যাপে অল ইন্ডিয়া রেডিও-র স্ট্রিমগুলির প্রচুর শ্রোতা রয়েছেন। নিউজ অন এআইআর অ্যাপে অল ইন্ডিয়া রেডিও-র লাইভ স্ট্রিম যথেষ্টই জনপ্রিয়। ৩০ সেপ্টেম্বর থেকে ১১ অক্টোবর পর্যন্ত তথ্যের ওপর ভিত্তি করে এই ক্রমতালিকা প্রকাশ করা হয়েছে।
CG/SS/SB
(Visitor Counter : 122
পেট্রোলিয়ামওপ্রাকৃতিকগ্যাসমন্ত্রক
নতুন সিএনজি পাম্প স্থাপন
নয়াদিল্লি, ১৫ মার্চ ২০২১
পেট্রোলিয়াম ও প্রাকৃতিক গ্যাস নিয়ন্ত্রক পর্ষদ  ২০০৬ – এর পিএনজিআরবি আইন অনুযায়ী একটি ভৌগোলিক এলাকায় শহর-কেন্দ্রিক গ্যাস বন্টন অথবা স্থানীয়ভাবে প্রাকৃতিক গ্যাস বিতরণ নেটওয়ার্ক স্থাপন, পরিচালনা ও তার সম্প্রসারণের স্বীকৃতি দিয়ে থাকে। শহর-কেন্দ্রিক গ্যাস বন্টনকারী সংস্থাগুলির স্বীকৃতির-ভিত্তিতে মিনিমাম ওয়ার্ক প্রোগ্রাম অনুযায়ী ২৭টি রাজ্য ও তিনটি কেন্দ্রশাসিত অঞ্চলে ৮-১০ বছরের সময়কালে ৮ হাজার ৮৮১টি সিএনজি পাম্প চালু করার অনুমতি দেওয়া হয়েছে।
শহর-কেন্দ্রিক গ্যাস বন্টনকারী সংস্থাগুলি তাদের কর্মপরিকল্পনা ও বাণিজ্যিক সম্ভাবনার ভিত্তিতে জাতীয় মহাসড়ক বরাবর সিএনজি পাম্প চালু করে। লোকসভায় আজ এক লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। তিনি আরও জানান, পশ্চিমবঙ্গে গত ৩১ ডিসেম্বর পর্যন্ত সিএনজি পাম্পের সংখ্যা ৮ এবং মিনিয়াম ওয়ার্ক প্ল্যান অনুযায়ী আরও ৪৮০টি এ ধরনের পাম্প চালুর পরিকল্পনা রয়েছে।
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ মহারাষ্ট্র সফরের দ্বিতীয় দিনে আজ পুণেতে এনডিআরএফ-এর পঞ্চম ব্যাটেলিয়নের ক্যাম্প কমপ্লেক্সের উদ্বোধন, সিএফএসএল প্রাঙ্গণের নতুন ক্যাম্পাস পরিদর্শন এবং এর একটি নতুন ভবনের উদ্বোধন করেন
নতুন দিল্লি, ১৯ ডিসেম্বর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ মহারাষ্ট্র সফরের দ্বিতীয় দিনে আজ পুণেতে এনডিআরএফ-এর পঞ্চম ব্যাটেলিয়নের ক্যাম্প কমপ্লেক্সের আনুষ্ঠানিক উদ্বোধন করেন । পাশাপাশি তিনি সিএফএসএল-এর নতুন প্রাঙ্গণ পরিদর্শন এবং এর একটি নতুন ভবনের উদ্বোধন করেন । এনডিআরএফ কর্মীদের সঙ্গে মত বিনিময়ও করেন শ্রী শাহ । তাদের সঙ্গে মধ্যাহ্নভোজ সারেন ।
অনুষ্ঠানের ভাষণে কেন্দ্রীয় স্বরাষ্ট্র মন্ত্রী শ্রী অমিত শাহ জানান, এনডিআরএফ হল একটি আস্থার প্রতীক । এদের উপস্থিতিতেই মানুষের মনে নিরাপত্তা অনুভূতি হয় । সারা দেশ তাদের কাজে খুশি । যে কোন ধরণের দুর্যোগ, বন্যা, ভূমিধ্বস, ঝড়, বাড়ি ভেঙে পড়া বা বজ্রপাতের সময় এনডিআরএফ-এর জওয়ানরা দ্রুত ঘটনাস্থলে পৌঁছে যান এবং তৎপরতার সঙ্গে উদ্ধারকাজ শুরু করেন । খুব অল্প সময়ে এত বড় দেশে এবং কঠিন এলাকায় অনুকূল পরিস্থিতিতেও বাহিনীর সদস্যরা মানুষের কাছে পরিষেবা পৌঁছে দেন । নিজেদের জীবনের কথা চিন্তা না করে অপরের জীবন বাঁচাতেই তারা ঝাপিয়ে পড়েন । শ্রী শাহ বলেন, এনডিআরএফ-এর খ্যাতি শুধুমাত্র ভারতেই নয়, বিভিন্ন দেশে ছড়িয়ে পড়েছে । এনডিআরএফ-কে বহুবার বিদেশে পাঠানো হয়েছে এবং সাফল্যের সঙ্গে তারা ছাপ রেখে এসেছেন । সমগ্র মানবজাতির কল্যাণে এনডিআরএফ দায়িত্ব ও সংবেদনশীলতার সঙ্গে কাজ করে চলেছে বলেও তিনি উল্লেখ করেন । কেন্দ্রীয় স্বরাষ্ট্র মন্ত্রী জানান, এনডিআরএফ এবং এসডিআরএফ-কে একসঙ্গে কাজ করতে হবে । এনডিআরএফ-এর তত্ত্বাবধানে এসডিআরএফ-এর দক্ষতা আরও বৃদ্ধি পাবে বলে মন্তব্য করেন তিনি । ২০০৬ সালে বিএসএফ, সিআরপিএফ, আইটিবিপি এবং সিআইএফএস কর্মীদের নিয়ে গঠিত এনডিআরএফ-এর আটটি ব্যাটেলিয়ন ছিল । এখন এই বাহিনীর ১৬টি ব্যাটেলিয়ন রয়েছে । এমনকি আঞ্চলিক স্তরে এবং ২৮টি শহরেরও উদ্ধারকারী দল রয়েছে । বিশ্বের যে কোন দেশে দুর্যোগপূর্ণ এলাকায় যে কোন পরিস্থিতিতে উদ্ধারকাজে উপযোগী করে তোলার জন্য বাহিনীকে গড়ে তোলার আহ্বানও জানান শ্রী শাহ । কেন্দ্রীয় স্বরাষ্ট্র মন্ত্রী বাহিনীর জওয়ানদের কর্তব্যের প্রতি নিষ্ঠার জন্য প্রশংসাও করেন ।
কেন্দ্রীয় স্বরাষ্ট্রমন্ত্রী এদিন পুণের ফরেন্সিক সায়েন্স ল্যাবরেটরি সেন্টার –এর একটি পরীক্ষাগার জাতির উদ্দেশে উৎসর্গ করেন । এখনও পর্যন্ত দেশে ৭টি এফএসএলপি ল্যাবরেটরি রয়েছে । দেশের অভ্যন্তরীণ নিরাপত্তা ও বিচার ব্যবস্থাকে শক্তিশালী করে তুলতে এই ধরণের পরীক্ষাগার গড়ে তোলা বিশেষ প্রয়োজন বলেও মন্তব্য করেন তিনি । শ্রী শাহ বলেন, প্রতিটি রাজ্যে রাজ্য সরকারের একটি করে ফরেন সায়েন্স কলেজ কলেজ প্রতিষ্ঠা করা উচিত । এই লক্ষ্য পূরণ করা সম্ভব হলে তবেই প্রতিটি জেলায় কমপক্ষে দুটি ভ্রাম্যমান এফএসএলপি স্থাপন করা সম্ভবপর হবে ।
কেন্দ্রীয় স্বরাষ্ট্র মন্ত্রী জানান, বর্তমান সরকার আজ যে বীজ বপন করছে আগামী দিনে তা বটবৃক্ষে পরিণত হবে । কেন্দ্রীয় সরকার এমন ধরণের এক সফটওয়্যার তৈরি করেছে, যা আদালত এবং এফএসএল-এর সঙ্গে যুক্ত করবে । অভ্যন্তরীণ নিরাপত্তা এখন দেশের সামনে এক বড় সমস্যা । মাদকদ্রব্য, অস্ত্র চোরাচালান, জাল মুদ্রা, সীমান্তে অনুপ্রবেশ ইত্যাদি প্রতিরোধ করার জন্য বিজ্ঞানকে কাজে লাগিয়ে উন্নত প্রযুক্তির সাহায্যে সরকার একাধিক কার্যকরি পদক্ষেপ গ্রহণ করেছে ।
CG/SS/RAB
(Visitor Counter : 92
পর্যটনমন্ত্রক
বৌদ্ধ নিদর্শনগুলিকে কেন্দ্র করে পর্যটনের প্রসারে পর্যটন মন্ত্রক বৌদ্ধ সার্কিট নিয়ে সম্মেলন আয়োজন করবে
নয়াদিল্লি, ০৫ অক্টোবর, ২০২১
দেশে কোভিড পরিস্থিতির অভূতপূর্ব অগ্রগতি এবং টিকাকরণের ক্ষেত্রে লক্ষ্য পূরণের পথ শরিক শিল্প সংস্থাগুলিকে নিয়ে পর্যটনের প্রসারে মন্ত্রক প্রয়োজনীয় পদক্ষেপ গ্রহণ করেছে। দেশে পর্যটন ক্ষেত্রের সার্বিক অগ্রগতি ও বিকাশে দেশি-বিদেশি পর্যটন গুরুত্বপূর্ণ ভূমিকা পালন করে। বৌদ্ধ নিদর্শনগুলিকে কেন্দ্র করে পর্যটন এমন একটি পরিষেবা, যার প্রতি সর্বোচ্চ অগ্রাধিকার দেওয়া হয়। মন্ত্রক পর্যটন কেন্দ্র, আকর্ষণীয় নিদর্শন ও পরিষেবা সম্পর্কে সচেতনতা বাড়াতে একাধিক পদক্ষেপ গ্রহণ করেছে।
বৌদ্ধ নিদর্শনগুলিতে পর্যটনের সম্ভাবনাকে কাজে লাগাতে মন্ত্রক ৪-৮ অক্টোবর পর্যন্ত বৌদ্ধ সার্কিট ট্রেন এফএএম ট্যুর ও সম্মেলন আয়োজন করেছে। এর অঙ্গ হিসাবে বৌদ্ধগয়া ও বারাণসীর মতো অগ্রণী বৌদ্ধ নিদর্শন কেন্দ্রগুলি ঘুরে দেখা হবে। সম্মেলনে ট্যুর অপারেটর, হোটেল মালিক, গণমাধ্যম ও পর্যটন মন্ত্রকের আধিকারিকরা মিলিয়ে প্রায় ১০০ জন প্রতিনিধি অংশ নিচ্ছেন। বৌদ্ধগয়া ও বারাণসীতে যে অনুষ্ঠানের আয়োজন করা হয়েছে, তাতে প্রায় ১০০ জন স্থানীয় ট্যুর অপারেটর ও অংশীদার সংস্থা যোগ দেবে বলে মনে করা হচ্ছে।
ইতিহাস, সংস্কৃতি, দর্শন, ঐতিহ্য ও ধর্মীয় পরম্পরার দিক থেকে ভারত বিশ্বের অন্যতম বৈচিত্র্যময় দেশ। আর, বৈচিত্র্যের এই দিকগুলি একসঙ্গে ভারতকে পর্যটন ও পুণ্যতীর্থের অন্যতম আকর্ষণীয় গন্তব্য করে তুলেছে। ভারতে ভগবান বুদ্ধের জীবন ও বৌদ্ধ পরম্পরার সঙ্গে নিবিড় সম্পর্কযুক্ত এমন অনেক নিদর্শন রয়েছে। তাই, সারা বিশ্ব জুড়ে বৌদ্ধ অনুরাগীদের কাছে ভারতীয় বৌদ্ধ পরম্পরার প্রতি বিশেষ আকর্ষণ আজও অটুট। পর্যটন মন্ত্রক এই মহান ঐতিহ্য ও পরম্পরাগুলিকে বিশ্বের সামনে তুলে ধরতে ভারতকে ‘বৌদ্ধ ভূমি’ হিসাবে প্রচার চালাচ্ছে।
উল্লেখ করা যেতে পারে, ভারতে আড়াই হাজার বছরের বেশি সময় আগে বৌদ্ধ ধর্মের প্রচলন শুরু হয়। এরপর, তা সারা এশিয়া মহাদেশে ছড়িয়ে পড়ে। বর্তমানে সারা বিশ্বে বৌদ্ধ ধর্মাবলম্বী মানুষের সংখ্যা প্রায় ৫০ কোট, যা মোট জনসংখ্যার প্রায় ৭ শতাংশ।
মন্ত্রক বৌদ্ধ ঐতিহ্যমণ্ডিত স্থান ও নিদর্শনগুলির সঙ্গে বিমান, রেল ও সড়ক পথে যোগাযোগ বাড়ানোর পাশাপাশি, সামগ্রিক পর্যটন পরিকাঠামো ও পরিষেবার মানোন্নয়নে চতুর্মুখী উন্নয়ন কৌশল গ্রহণ করছে। এই লক্ষ্যে স্বদেশ দর্শন কর্মসূচিতে ৫টি প্রকল্প খাতে ৩২৫ কোটি ৫৩ লক্ষ টাকার তহবিল বরাদ্দ করা হয়। তহবিলের এই অর্থ মধ্যপ্রদেশ, উত্তর প্রদেশ, বিহার, গুজরাট ও অন্ধ্রপ্রদেশে বৌদ্ধ সার্কিটগুলির মানোন্নয়নে খরচ করা হচ্ছে। অন্যদিকে, প্রসাদ কর্মসূচির আওতায় ৩টি প্রকল্পের জন্য ৪৪ কোটি ১৯ লক্ষ টাকা মঞ্জুর করা হয়েছে। এর মধ্যে বারাণসীতে ২টি প্রকল্প গ্রহণ করা হয়েছে।
বিদেশি পর্যটকদের সুবিধার্থে মন্ত্রক ভাষাগত দক্ষতা বৃদ্ধির কয়েকটি উদ্যোগ গ্রহণ করেছে। ইতিমধ্যেই থাইল্যান্ড, জাপানী, ভিয়েতনামী ও চীনা ভাষায় ৫২৫ জনকে প্রশিক্ষণ দেওয়া হয়েছে। আগামী দু-এক বছরে আরও ৬০০ জনকে ভাষা-প্রশিক্ষণ দেওয়া হবে। পূর্ব ও দক্ষিণ-পূর্ব এশিয়াতে বৌদ্ধ ধর্মাবলম্বী প্রায় ৯৭ শতাংশ মানুষ বসবাস করেন। তাই, আগত পর্যটকদের সঙ্গে ভাষাগত যোগসূত্র গড়ে তোলা অত্য্যন্ত জরুরি হয়ে উঠেছে।
CG/BD/SB
(Visitor Counter : 135
কৃষিমন্ত্রক
১০ হাজার নতুন কৃষি পণ্য উৎপাদক সংগঠন তৈরি ও পরিচালনের কাজে সহায়তা
কলকাতা, ১০ ফেব্রুয়ারি ২০২1
ভারতের আর্থিক বিকাশ এবং দেশ গঠনের কাজে কৃষি ক্ষেত্র অত্যন্ত গুরুত্বপূর্ণ। ২০২২ সালের মধ্যে দেশে কৃষি পণ্য রপ্তানীর পরিমাণ দ্বিগুণ করার পরিকল্পনা নেওয়া হয়েছে। কিন্তু আমাদের দেশে ৮৬ শতাংশই ক্ষুদ্র ও প্রান্তিক চাষি। এদের উন্নত প্রযুক্তি, মূলধন, বাজারের সুবিধা সহ বিভিন্ন বিষয়ে সহায়তার প্রয়োজন। ক্ষুদ্র ও ভূমিহীন চাষিদের একত্রিত করে কৃষিপণ্য উৎপাদক সংগঠন কৃষকদের আর্থিক শক্তি বৃদ্ধি করবে এবং তারা বাজারের সুবিধা পাবে। এই কারণে কেন্দ্র ১০ হাজার কৃষিপণ্য উৎপাদক সংগঠন  তৈরি করে সেগুলি পরিচালনের কাজে সাহায্য করতে উদ্যোগী হয়েছে। বাজেটে এই উদ্যোগকে সহায়তার জন্য ৬৮৬৫ কোটি টাকা বরাদ্দ করা হয়েছে।
কৃষিপণ্য উৎপাদক সংগঠনগুলি ক্লাস্টার গঠন করে ফসল ফলাবে। এক দেশ এক পণ্য ক্লাস্টারের মধ্য দিয়ে ফসল উৎপাদন করে সেই ফসল খাদ্য প্রক্রিয়াকরণের পর বাজারজাত করা, ব্র্যান্ডিং ও রপ্তানীতে উৎসাহিত করা হবে। এছাড়াও এফপিও-র মাধ্যমে কৃষি ক্ষেত্রে ৬০ শতাংশ বাজারের সুযোগ সংগঠনের সদস্যরা পাবেন।
সরকার এফপিও গঠনের কাজে এসএফএসি, এনসিডিসি, নাবার্ড, নাফেড, নেরাম্যাক, টিএন-এসএফএসি, এসএফএসিএইচ, ডাব্লুডিবি এবং গ্রামোন্নয়ন মন্ত্রকের এফডিআরভিসি-র মাধ্যমে এই সংস্থাগুলিকে গড়ে তুলবে।
যে সংস্থাগুলিকে ক্লাস্টার ভিত্তিক বাণিজ্যিক সংগঠন গড়ে তোলার সাহায্য করা হয়েছে সেগুলি এফপিওগুলিকে সাহায্য করবে।
২০২০-২১ অর্থবর্ষে ২ হাজার ২০০ এফপিও উৎপাদনকারী ক্লাস্টারকে সাহায্য করা হবে। এরমধ্যে ১০০টি সংস্থা জৈব পদ্ধতিতে উৎপাদিত ফসল ফলাবে। আরও ১০০টি সংস্থা তৈলবীজের মতো শস্য উৎপাদন করবে। এফপিওগুলির জন্য ১৮ লক্ষ টাকা তিন বছর ধরে দেওয়া হবে। এ ছাড়াও সংগঠনের প্রত্যেক কৃষককে ২ হাজার টাকা অর্থ সাহায্য করা হবে। জেলাস্তরে জেলা কালেক্টর বা জেলা পরিষদের সভাধিপতির নেতৃত্বে একটি কমিটি এই প্রক্রিয়ার নজরদারি চালাবে। জাতীয় স্তরে ন্যাশনাল প্রজেক্ট ম্যানেজমেন্ট এজেন্সি নজরদারির কাজ করবে। আত্মনির্ভর কৃষিতে রূপান্তরিত করতে এফপিও সহায়ক হবে। এই ব্যবস্থায় কৃষি পণ্য উৎপাদনের ব্যয় কমবে, উৎপাদকের ক্ষমতা বাড়বে౼ যার মধ্য দিয়ে কৃষকরা আত্মনির্ভর হয়ে উঠবেন। এফপিও তৈরি দেশের গ্রামাঞ্চলের যুব সম্প্রদায়কে কর্মসংস্থানের সুযোগ এনে দেবে এবং গ্রামের অর্থনীতির উন্নতি হবে।
স্বরাষ্ট্র মন্ত্রক
নতুন দিল্লিতে কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্রর পৌরোহিত্য বিশিষ্ট স্বাধীনতা সংগ্রামীদের নিয়ে গঠিত কমিটির বৈঠক
নতুন দিল্লি, ২৭ আগস্ট, ২০২১
বিশিষ্ট স্বাধীনতা সংগ্রামীদের নিয়ে গঠিত কমিটির বৈঠক আজ নতুন দিল্লিতে অনুষ্ঠিত হয়। বৈঠকে কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র পৌরোহিত্য করেন। সারা দেশ থেকে আগত প্রবীণ ও অভিজ্ঞ স্বাধীনতা সংগ্রামীরা এই বৈঠকে যোগ দেন। বৈঠকে আগত স্বাধীনতা সংগ্রামীদের কেন্দ্রীয় স্বরাষ্ট্র প্রতিমন্ত্রী সম্মানিত করেন।
বৈঠকে কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র বলেন, সারা দেশ জুড়ে স্বাধীনতার ৭৫ বছর উপলক্ষে "আজাদী কা অমৃত মহোৎসব" উদযাপন করা হচ্ছে। এই উৎসবে দেশের স্বাধীনতা সংগ্রামীরাও সামিল হয়েছেন। ভারতের স্বাধীনতায় তাঁদের অবদান অনস্বীকার্য।
কেন্দ্রীয় স্বরাষ্ট্র প্রতিমন্ত্রী বলেন, প্রধানমন্ত্রী শ্রী নরেন্দ্র মোদী এবং স্বরাষ্ট্রমন্ত্রী অমিত শাহের নির্দেশ অনুযায়ী সরকার স্বাধীনতা সংগ্রামীদের কল্যাণে বদ্ধপরিকর।
আজকের এই বৈঠকে স্বাধীনতা সংগ্রামীদের পক্ষ থেকে কেন্দ্রীয় স্বরাষ্ট্র প্রতিমন্ত্রীকে বেশ কিছু পরামর্শ দেওয়া হয়। স্বরাষ্ট্র প্রতিমন্ত্রী এইসব পরামর্শ শোনেন এবং তা বিবেচনা এবং দ্রুত পদক্ষেপ গ্রহণের আশ্বাস দেন।
CG/ SB
(Visitor Counter : 136
প্রতিরক্ষামন্ত্রক
ইয়াঙ্গনে এল আইএনএস খঞ্জর
নয়াদিল্লি, ২১ আগস্ট, ২০১৮
তিন দিনের সফরে গতকাল মায়ানমারের ইয়াঙ্গনে এসে পৌঁছয় ক্ষেপণাস্ত্রবিশিষ্ট রণতরী আইএনএস খঞ্জর। নৌ সংক্রান্ত বিভিন্ন আলাপ-আলোচনা এবং শুভেচ্ছা বিনিময়ই এই সফরের প্রধান লক্ষ্য। ইয়াঙ্গনে আসার পর রণতরীর কমান্ডিং অফিসার ফার্স্ট ফ্লিটের ফ্লিট কমান্ডার ক্যাপ্টেন টেট লুইন রান-এর সঙ্গে সাক্ষাৎ করেন। সাক্ষাৎ করেন মায়ানমারে ভারতীয় রাষ্ট্রদূত শ্রী বিক্রম মিস্ত্রির সঙ্গেও। ভারতীয় নৌবাহিনী এবং মায়ানমারের নৌ-সেনাকে নিয়ে একটি যৌথ যোগ অধিবেশনেরও আয়োজন করা হয়। পাশাপাশি, দু’দেশের নৌ-সেনাই একে-অপরের সঙ্গে সাক্ষাৎ করতে আসেন।
CG/SSS/SB……
(Visitor Counter : 76
অর্থমন্ত্রক
পেনশন ফান্ড রেগুলেটরি অ্যান্ড ডেভেলপমেন্ট অথরিটির আওতায় এনপিএস এবং এপিওয়াই-এর গ্রাহকদের মাধ্যমে অ্যাসেট আন্ডার ম্যানেজমেন্টের পরিমাণ ৫ লক্ষ কোটি টাকা ছাড়িয়েছে
নয়াদিল্লি, ১৬ অক্টোবর, ২০২০
অ্যাসেট আন্ডার ম্যানেজমেন্ট  থেকে প্রদেয় অর্থের পরিমাণ আজ ৫ লক্ষ কোটি টাকা ছাড়িয়েছে বলে পেনশন ফান্ড রেগুলেটরি অ্যান্ড ডেভেলপমেন্ট অথরিটির পক্ষ থেকে জানানো হয়েছে। জাতীয় পেনশন কর্মসূচি  এবং অটল পেনশন যোজনা -র মাধ্যমে গ্রাহকদের প্রদেয় অর্থের পরিমাণ প্রথমবার ১২ বছরে ৫ লক্ষ কোটি টাকা অতিক্রম করেছে।
এনপিএস-র গ্রাহক সংখ্যাতেও অগ্রগতি ঘটেছে। এই কর্মসূচিতে ৭০ লক্ষ ৪০ হাজার কর্মচারী যোগ দিয়েছেন। এর মধ্যে সরকারি ক্ষেত্রের কর্মীর সংখ্যা প্রায় ৪৬ লক্ষ এবং অসরকারি ক্ষেত্র থেকে কর্মী সংখ্যা ২৪ লক্ষ ২৪ হাজার।
পেনশন ফান্ড রেগুলেটরি অ্যান্ড ডেভেলপমেন্ট অথরিটি গ্রাহকদের নাম নথিভুক্তিকরণ, কর্মসূচি থেকে তাঁদের প্রস্থান এবং অন্যান্য পরিষেবা প্রক্রিয়ার কাজে যুক্ত রয়েছে। কর্তৃপক্ষ একাধিক সহজ-সরল ব্যবস্থা অবলম্বনের ফলে গ্রাহক সংখ্যা দৈনিক বৃদ্ধি পাচ্ছে। এই লক্ষ্যে কর্তৃপক্ষ গ্রাহক-বান্ধব ব্যবস্থা গড়ে তোলার জন্য নিয়মিতভাবে নতুন নতুন পদ্ধতির উদ্ভাবন করছে। নতুন এই ব্যবস্থার মাধ্যমে গ্রাহকদের সুবিধার্থে এককালীন পাসওয়ার্ড, অফলাইন আধার-ভিত্তিক যাচাইয়ের ব্যবস্থা, হিসাবনিকাশের কাজে তৃতীয় পক্ষের অন্তর্ভুক্তি, কেওয়াইসি যাচাইয়ের মতো একাধিক ব্যবস্থা গ্রহণ করা হয়েছে।
পেনশন ফান্ড রেগুলেটরি অ্যান্ড ডেভেলপমেন্ট অথরিটি-র চেয়ারম্যান শ্রী সুপ্রতীম বন্দ্যোপাধ্যায় বলেছেন, অ্যাসেট আন্ডার ম্যানেজমেন্ট-এর পরিমাণ ৫ লক্ষ কোটি অতিক্রম করা সংস্থার কাছে এক বড় সাফল্য। এ থেকেই প্রমাণিত হয়, পেনশন রেগুলেটরি ফান্ড তথা ন্যাশনাল পেনশন স্কিমের প্রতি সাধারণ মানুষের আস্থা বজায় রয়েছে।
পেনশন ফান্ড রেগুলেটরি অ্যান্ড ডেভেলপমেন্ট অথরিটি সংসদীয় আইন অনুযায়ী একটি বিধিবদ্ধ প্রতিষ্ঠান। এই প্রতিষ্ঠানটি জাতীয় পেনশন ব্যবস্থার নিয়ন্ত্রণ, প্রসার ও উপযুক্ত নীতি গ্রহণের কাজে যুক্ত রয়েছে।
২০২০-র ১০ অক্টোবর পর্যন্ত জাতীয় পেনশন স্কিম এবং অটল পেনশন যোজনার আওতায় গ্রাহক সংখ্যা ৩ কোটি ৭৬ লক্ষ ছাড়িয়েছে। সেইসঙ্গে, অ্যাসেট আন্ডার ম্যানেজমেন্ট সংগ্রহের পরিমাণ দাঁড়িয়েছে ৫ লক্ষ ৫ হাজার ৪২৪ কোটি টাকা।
CG/BD/DM
(